In en om die huis: Versiering idees met Rose
Versiering idees met Rose
Pak ’n glasbotteltjie vol vars, geurige tuinroosblare en vul dit met heuning. Voeg ’n skeut rooswater by en laat staan dit vir ’n paar dae. Draai af en toe om. Sit die heuning voor met ’n stapel pannekoek, bessies en vars roosblare.
Span ’n roosbak-rangskikking en mooi glasbord in as koekstaander en maak ’n vertoonstuk vir teetyd.
Speletjie aan die wand …
Maak papierrosies en gee lewe aan ’n eenvoudige spieël. Sny eenvoudig groot sirkels uit mooi papier, en sny elkeen in ’n spiraal na die middel. Rol die repe van die punt af op in ’n stywe rolletjie. Knyp die een punt vas en laat los die ander punt sodat die binneste krulle verslap en ’n roos vorm. Lym vas.
Teekoppies en glase vol vrolike, vars rose gee aan dié sitkamer ’n gevoel van weelderige oordaad.
Gebruik breë lint of stroke lap met roospatrone om ’n interessante tafeldoek of loper te skep.
Labels: Onthaal idees (tafel dek en als)